
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00053/2014-04
20.02.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма

Утврђује се да МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, ПИБ: 104106699, Матични број: 17636901,  испуњава прописане стандарде за акредитацију студијског програма ОАС4 – НОВИНАРСТВО, у оквиру образовно-научног поља Друштвено-хуманистичке науке и области Културолошке науке и комуникологија, и то за 100 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, је дана 13.1.2014. године поднела захтев за акредитацију студијског програма ОАС4 – НОВИНАРСТВО, у оквиру образовно-научног поља Друштвено-хуманистичке науке и области Културолошке науке и комуникологија, под бројем 612-00-00053/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ и предлог одлуке, достављени су Комисији за акредитацију и проверу квалитета.

Студијски програм ОАС4 - НОВИНАРСТВО припада образовно-научном пољу Друштвено-хуманистичке науке и области Културолошке науке и комуникологија. Предложено звање Дипломирани новинар у складу је са Листом звања НСВО.
Основни квантитативни подаци о програму су:

1. Трајање програма: 4 године (8 семестара)
2. Број ЕСПБ бодова: 240
3. Број студената који се уписује на прву годину: 100
4. Просечан број часова активне наставе недељно

12.50 +  7.50 +  0.00( +  0.75) = 20.00, 30.00
5. Расподела предмета по типу предмета

Академско-општеобразовни 12.41%, Теоријско-методолошки 13.10%, Научно-стручни 38.28%, Стручно-апликативни 36.21%

6. Проценат изборности на програму= 20.83%
7. Број наставника на студијском програму: 10 (са заједничким предметима 30) 
Број наставника са пуним радним временом: 8 (са заједничким предметима 21)

Број наставника са непуним радним временом: 0 (са заједничким предметима 1)

Број наставника ангажованих по уговору: 2 (са заједничким предметима 8) 

8. Број сарадника на студијском програму: 4 (са заједничким предметима 19)
Број сарадника са пуним радним временом: 4 (са заједничким предметима 18)

Број сарадника ангажованих по уговору: 0 (са заједничким предметима 1)

9. Просечно оптерећење наставника на програму: 3,5
10. Просечно оптерећење сарадника на програму:  4,50
11. Просечно оптерећење наставника у установи:  5,59
12. Просечно оптерећење сарадника у установи: 9,77
13. Проценат наставе коју држе наставници са пуним радним временом: 84,29%
14. Број библиотечких јединица релевантних за студијски програм: 114 (број уџбеника: 58)

15. Укупна бруто површина: 5877,45 м2, што за укупно 1665 студената износи 3,53 м2 бруто простора по студенту
Студијски програм је савремено конципиран, садржи све законом предвиђене елементе, чиме обезбеђује квалитетно теоријско и практично знање  за образовање новинара.  Овако структуриран програм омогућава студентима стицање специфичних новинарско-стручних, практично применљивих, али научно и теоријско-методолошки подржаних знања и вештина. Током четворогодишњег трајања студија предвиђено је стицање 240 ЕСПБ (сваке године по 60). Јавност у раду је обезбеђена посредством званичног сајта институције који је проверен непосредним увидом рецензента. Сврха реализације студијског програма јасно је формулисана: чини је формирање стручњака – новинара/журналисте, који ће допринети сопственом развоју, капацитетима медија у којима раде, али и целокупне јавне сфере. Сврха је испољена и у теоретско-практичној обучености студента за даље усавршавање, како у пракси тако и теорији
Основни циљеви програма су темељито упознавање основа, теорија и техника новинарства, као и идентификовања, обликовања и дистрибуције информација, уз примену савремених дигитализованих масмедијских алатки и уважавање јавности као неопходног чиниоца демократизације. Циљеви су одвојени и прецизно истакнути, конкретни и проверљиви, усклађени са задацима установе. Укључују послове анализе, истраживања и предвиђања друштвено релевантних догађаја и процеса, као и стицање способности и зрелости студената за самосталан рад и анализирање, као и самостално уочавање друштвеног догађаја, вредновања његовог значаја за јавност, те проналажења истинитих података који постају информативни пакети за јавност. Тако се кроз наставу стичу очекиване компетенције и вештине. 
Опште и предметно-специфичне компетенције студената су прецизно наведене и добро уочене: од способности примене стеченог знања у пракси, преко развоја комуникационих способности и вештина, до коректног владања основним знањем из културолошко-комуниколошких наука, уз повезивање знања из разних области лингвистике и информатике, страних језике и способности истраживања у свакодневној пракси. Савладавањем садржаја студијског програма стиче се назив дипломирани новинар. Додатак дипломе у документу који је приложен садржи прецизне податке о укупном нивоу студија и оптерећењу током школовања.
    Структура курикулума је добро конципирана: прве две године имају по осам предмета, трећа седам, а четврта шест. Током четворогодишњег образовног процеса студенти ће добити укупно 2.400 часова активне наставе, што је у складу са захтевима Болоњског процеса. У курикулумом се предност даје стручним предметима и развоју конкретних новинарских вештина, уз напор да се сачува општа култура и академска писменост. Предмети су распоређени по годинама и семестрима, уз одговарајући фонд часова и број ЕСПБ. 

Структура курикулума садржи прецизне описе предмета, са свим неопходним подацима, како за обавезне и изборне тако и за заједничке предмете. Картони у Књизи предмета садрже имена наставника, начине оцењивања, укупне предиспитне обавезе,  укључујући исходе и садржаје предмета, као и обавезну и препоручену литературу.. Постоје мање разлике у бодовању међу предметима, али су и оне у складу са препорученим стандардима.... 

Курикулум структуром предвиђа благу стручно-апликативну предност примерену професији која се образује, што цифре потврђују. Мање су заступљени академски-општеобразовни предмети (12,41%) и теоријско-методолошки (13,10%),  а више научно-стручни (38.28%) и стручно-апликативни предмети (36,21%), што је у оквирима прихваћених стандарда.  Фактор изборности према додатним критеријумима које обезбеђује институција износи 20,83%, док је према позицијама где студент бира предмете 15,83%.

Студијски програм је значајно усаглашен са сродним програмима на Факултету за културу и медије (програми односи с јавношћу и менаџмент у култури и медијима). Програм је у довољној мери усаглашен са три сродна програма из иностраног образовног простора:  Медијским студијским програмом, Vassar College, Poughkeepsie, NY, САД, Програмом за публицистику и комуникациона истраживања,  Institut für Publizistik- und Kommunikationswissenschaft, Free University Berlin, СР Немачка и Студијским програмом комуникологије и медија, Универзитет у Љубљани.

Планирани број за упис у прву годину студија је 100, што је у складу са могућностима Установе. Право учешћа на уписном конкурсу имају лица са завршеном средњом школом четворогодишњег трајања. Врста знања које се тражи при упису одговара програму академских студија, проверава се ниво претходно стечених знања из опште културе, социологије, историје, а кандидати бирају два од ова три предмета. Начин провере знања спроводи се у форми теста. Ранг листа кандидата формира се на основу бодова стечених из успеха у средњој школи и на  пријемном испиту из два одабрана предмета.

Студенти полагањем испита из сваког предмета стичу одговарајући број ЕСПБ, што је приказано у Књизи предмета. Методологија за утврђивање броја ЕСПБ је јединствена, мада постоје мање осцилације у вредновањима појединих обавеза, али се оне крећу у оквирима препоручених стандарда. Успешност студената се прати током наставе, при чему се стичу поени за различите врсте обавеза, укључујући и само полагање испита. За сваки предмет предвиђена је јасна методологија полагања испита. 

У реализацији студијског програма учествује 30 наставника, од којих је 10 наставника ангажовано на предметима специфичним за овај студијски програм, а 20 наставника на заједничким предметима на сродним студијским програмима. Од укупног броја наставника 21 наставник је запослен са пуним радним временом, један наставник је запослен са непуним радним временом и 8 наставника је ангажовано по уговору. Просечно оптерећење наставника  на студијском програму је 3,5 часова недељно, а у Установи 5,59 часова недељно. Наставници запослени са пуним радним временом изводе 84,29% наставе. Квалификације наставника одговарају њиховим обавезама.

У реализацији наставе учествује 19 сарадника, од којих је 4 сарадника ангажовано на предметима специфичним за овај студијски програм, а 15 сарадника на заједничким предметима на сродним студијским програмима. Од укупног броја сарадника 18 сарадника је запослено са пуним радним временом, а један сарадник је ангажован по уговору. Просечно оптерећење сарадника је 4,5 часова недељно, а у Установи 9,77 часова недељно.

За извођење наставе обезбеђено је укупно 5877,45 м2, што за укупно 1665 студената  на свим програмима који се реализују у Установи, износи 3,53 м2 бруто простора по студенту. Простор за наставу је на три локације: Гоце Делчева 8, Нови Београд, Кеј ослобођења 27, Земун и Теразије 27, Београд. У згради у ул. Гоце Делчева 8 користи се простор за наставу површине 380,15м2, док је за наставно и друго особље предвиђено 973,75м2. На локацији Кеј ослобођења 7 у Земуну користи се 30 учионица (свака површине 56,70м2), са укупном површином од 1683 квадратна метра, док је на адреси Теразије 27 још 400 м2. Факултет је обезбедио 20 кабинета са 40 места за наставнике и сараднике (укупне површине 203м2), кабинете за декана и продекане, адекватну салу за састанке са 30 места, једну канцеларију за секретаријат, посебну просторију за студентски парламент, као и адекватан простор за пратеће службе. Још три канцеларије су на адреси Кеј ослобођења 27, а површина им је око 90 квадратних метара.

Обезбеђена је солидна одговарајућа техника за савремено извођење наставе: 30 рачунара, умрежених и повезаних на интернет, видео-пројектор за мултимедијалне презентације, а у свим кабинетима и секретаријату Факултета постоји рачунарска опрема. На адреси Кеј ослобођења 27 користи се и мултимедијални центар површине 56,10м2 са амфитеатром од додатних 59,4 м2. 

Факултетска библиотека располаже са 115 библиотечких јединица релевантних за овај студијски програм, што задовољава стандарде. Сви предмети су покривени одговарајућим уџбеницима, приручницима и литературом, при чему већину чине књиге предметних наставника. Оријентација ка стварању сопствене уџбеничке базе је добра, као и чињеница да је неколико наслова дато у електронској форми.

Факултет спроводи поступак самовредновања и оцењивања квалитета својих студијских програма, наставе и услова рада. Самовредновање се спроводи на начин прописан општим актом Универзитета, а укључује и оцену студената. Основу контроле квалитета Факултет за културу и медије има у постављеном систему квалитета за цео Мегатренд универзитет. Систем контроле квалитета има међународни сертификат по стандарду ISO 9001: 2008, који се стриктно примењује на Факултету за културу и медије. Политика обезбеђивања квалитета је јавно доступна на интернет адреси Универзитета.  

Комисија за контролу квалитета има седам чланова, од којих су два представници студената. У контроли квалитета студијског програма активно су укључени и студенти који се анкетирају након сваког семестра.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ  за студијски програм ОАС4 – НОВИНАРСТВО, у оквиру образовно-научног поља Друштвено-хуманистичке науке и области Културолошке науке и комуникологија, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма

МЕГАТРЕНД УНИВЕРЗИТЕТ-ФАКУЛТЕТ ЗА КУЛТУРУ И МЕДИЈЕ са седиштем у Београд, Гоце Делчева 8, БЕОГРАД, ПИБ: 104106699, Матични број: 17636901, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 – НОВИНАРСТВО, у оквиру образовно-научног поља Друштвено-хуманистичке науке и области Културолошке науке и комуникологија, и то за 100 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-00053/2014-04

Београд, 20.02.2015. године


	ПРЕДСЕДНИК

Проф. др  Ендре Пап




